
Text rozhodnutia
Súd: Krajský súd Bratislava Spisová značka: 7Co/135/2020 Identifikačné číslo súdneho spisu: 1320206829 Dátum vydania rozhodnutia: 21. 10. 2020 Meno a priezvisko sudcu, VSÚ: JUDr. Mariana Harvancová ECLI: ECLI:SK:KSBA:2020:1320206829.1 Uznesenie Krajský súd v Bratislave v senáte zloženom z predsedníčky senátu JUDr. Mariany Harvancovej a členov senátu JUDr. Blanky Podmajerskej a Mgr. Adely Unčovskej, v právnej veci žalobcu: D. C., L.. XX.XX.XXXXX, J. T. XXX, T., zast. Mgr. JUDr. PhDr. Ivana Merková, advokátka, so sídlom Mierová 183, 821 05 Bratislava, proti žalovanej: I.. Ľ. X., L.. XX.XX.XXXX, J. E. X, XXX XX C., o neúčinnosť právneho úkonu a nariadenie neodkladného a zabezpečovacieho opatrenia, na odvolanie žalobcu proti uzneseniu Okresného súdu Bratislava III zo dňa 29.07.2020, č.k. 19C/67/2020-22, jednomyseľne takto r o z h o d o l : Odvolacie konanie sa z a s t a v u j e. Žalovanej sa proti žalobcovi n e p r i z n á v a nárok na náhradu trov odvolacieho konania. o d ô v o d n e n i e : 1. Súd prvej inštancie zamietol návrh žalobcu na nariadenie zabezpečovacieho opatrenia zo dňa 29.06.2020 ( výrok I) a zamietol návrh žalobcu na nariadenie neodkladného opatrenia zo dňa 29.06.2020 ( výrok II). 2. Proti rozhodnutiu súdu prvej inštancie vo výroku II podal v zákonnej lehote odvolanie žalobca, žiadajúc aby odvolací súd rozhodnutie súdu prvej inštancie v napadnutej časti ( vo výroku II), zmenil a návrhu na nariadenie neodkladného opatrenia vyhovel. 3. Podaním doručeným odvolaciemu súdu dňa 16.10.2020 zobral žalobca odvolanie proti uzneseniu Okresného súdu Bratislava III zo dňa 29.07.2020, č.k. 19C/67/2020-22, späť a žiadal odvolacie konanie zastaviť. 4. Podľa 369 ods. 1 zákona č. 160/2015 Z.z. Civilný sporový poriadok ( ďalej len „ C.s.p.,) dokiaľ o odvolaní nebolo rozhodnuté, možno ho vziať späť. Ak odvolateľ vzal odvolanie späť, nemôže ho podať znova. 5. Podľa § 369 ods. 2 C.s.p., ak odvolateľ vezme odvolanie späť, právoplatnosť napadnutého rozhodnutia nastane, ako keby k podaniu odvolania nedošlo. Lehoty, ktoré majú plynúť od právoplatnosti napadnutého rozhodnutia, plynú v takom prípade od právoplatnosti uznesenia o zastavení odvolacieho konania. 6. Podľa § 369 ods. 3 C.s.p., ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. 7. Odvolací súd preskúmal vec bez nariadenia odvolacieho pojednávania podľa § 378 ods. 1, § 379, § 380 v spojení s § 470 C.s.p. a v dôsledku podania žalobcu doručeného dňa 16.10.2020, odvolacie konanie zastavil. 8. O trovách odvolacieho konania rozhodol odvolací súd podľa § 396 ods.1 C.s.p. v spojení s § 256 ods. 1 C.s.p. na základe ktorých, ak strana procesne zavinila zastavenie konania, súd prizná náhradu trov konania protistrane. Pri rozhodovaní o trovách odvolacieho konania zohľadnil skutočnosť, že zastavenie odvolacieho konania procesne zavinil žalobca, preto bolo dôvodným priznať nárok na náhradu trov konania žalovanej. Nakoľko z obsahu spisu vznik trov konania na strane žalovanej nevyplýval, odvolací súd v súlade s čl. 17 základných princípov Civilného sporového poriadku, prihliadol na procesnú ekonómiu a rozhodol tak, že žalovanej nárok na náhradu trov odvolacieho konania nepriznal. 9. Toto rozhodnutie bolo prijaté senátom Krajského súdu v Bratislave pomerom hlasov 3:0 (§ 393 ods. 2 C.s.p.). Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 C.s.p.). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C.s.p.).

